open-index/open-wikipedia-markdown huggingface dataset:
Grytafjorden

**Grytafjorden** er en fjord i Ålesund kommune på Sunnmøre. Den ligger sør for Grytastranda og nord for Ellingsøya i Ålesund. Fjorden strekker seg 22 kilometer østover til Tennfjord i bunnen av fjorden. Fjorden har innløp ved mellom Store-Kalvøy i nord og Hov på Ellingsøya, like nord for selve byen Ålesund, i sør. Fjorden forsetter da sørover som Valderhaugfjorden. Mellom østenden av Ellingsøya og fastlandet går Taftasundet sørover til Ellingsøyfjorden som går parallelt til Grytafjorden på sørsiden av Ellingsøya. Fylkesvei 107 går i bru over Taftasundet til Ellingsøy.

Holmene Kjepina som ligger i fjorden er freda som naturreservat for sjøfugl.

Fjorden er fra 1 til 2 kilometer bred og den største dybden er 221 meter.

Fylkesvei 659 går fra Tennfjord og et stykke utover langs nordsiden av fjorden før den svinger nordover. Fylkesvei 146 fortsetter utover fjorden.

## Referanser
Padling under Sommer-OL 2004 – K-1 500 meter menn

**K-1 500 meter herrer**-konkurransen i **[[Padling under Sommer-OL 2004]]**.

K-1 øvelsen utføres i enmanns-kajakk på flatvann.

Den norske utøveren Eirik Verås Larsen endte som nummer fire i finalen.

## Medaljører

## Heatene
De 28 utøverne padlet i tre heat for plass i en av de tre semifinalene.  Da det var 9 baner på anlegget, gikk 27 av 28 padlere videre.  Heatene gikk den 24. august.
### Heat 1

### Heat 2

### Heat 3

### Heat 4

## Semifinaler
De tre beste i hver av semifinalene kvalifiserte seg til finalen. Semifinalene ble padlet den 26. august.

### Semifinale 1

### Semifinale 2

### Semifinale 3

    
## Finale
Finalen gikk den 28. august.

## Eksterne lenker

* Yahoo! Sports Athens 2004 Summer Olympics Canoe/Kayak Results
Jane Leeves

**Jane Leeves** (født 18. april 1961) er en engelsk skuespiller, best kjent for sin rolle som Daphne Moon på TV-serien *[[Frasier]]*.

## Biografi
### Ungdom
Jane Leeves ble født i Ilford i øst-London i England. Hun vokste opp i East Grinstead og tok utdannelse som ballettdanser og arbeidet som fotomodell til hun fikk sin første filmrolle som toppløs engel i *[[Monty Python's The Meaning of Life]]*.

### Karriere
Hun hadde en fast rolle på *[[The Benny Hill Show]]* (som en av «Hill's Angels») og hadde en rolle som en turist med en baby i David Lee Roths musikkvideo for sangen «California Girls», men slet i mange år med å etablere seg som skuespiller. Hun ble til en viss grad kjent som en vimsete ansatte i et plateselskap i sitcom'en *[[Throb!]]*. 

Hun hadde en tilbakevendende rolle i TV-serien *[[Murphy Brown]]*, som ga henne sin første suksessrike periode som «Audrey», den høylytte og klossete kjæresten til produsenten Miles Silverberg (spilt av Grant Shaud). Leeves dukket også opp i rollen som den brysomme jomfruen Marla i fire episoder av *[[Seinfeld]]*. Under denne perioden hadde Leeves også rollen som Holly i den amerikanske versjonen av science fiction-komedien *[[Red Dwarf]]*.

I 1993 ble hun innlemmet i rollelisten for TV-serien *[[Frasier]]*, som den eksentriske, likefremme og visstnok synske Daphne Moon fra Manchester, og hun ble meget populær i denne rollen. Ved begynnelsen av 2001/2002-sesongen var Leeves gravid, og forfatterne innlemmet graviditeten hennes i episodene som vektøkning på grunn av rollefigurens stress på grunn av hennes forhold til Niles. Innen *[[Frasier]]* sluttet hadde Leeves mottatt en nominasjon for en Emmy Award for sin rolle, og var den best betalte britiske kvinnelige skuespilleren i Hollywood.

### Personlig liv
Hun har vært gift med Marshall Coben siden 1996, og de har to barn, Isabella Kathryn og Finn William. Hun er bestevenninne med sin tidligere medskuespillerinne i *Frasier*, Peri Gilpin.

## Referanser


## Eksterne lenker
* 
* 
* Jane Leeves fansite
University of British Columbia

**University of British Columbia**, ofte forkortet **UBC**, er et breddeuniversitet i Vancouver og Kelowna i Britisk Columbia, Canada. Hovedcampusen ligger ytterst på Point Grey like utenfor Vancouver i British Columbia. Lærestedet har om lag  studenter og er provinsens største og eldste høyere lærested. UBC er blant de tre beste universitetene i Canada, og det er også høyt rangert i globale kvalitetsmålinger.

UBC har røtter tilbake til 1906 og McGill University College of British Columbia, som ble slått sammen med andre læresteder til University of British Columbia i 1915, med campus i Kelowna. Den nye hovedcampusen på Point Grey ble grunnlagt i 1925.

Universitetsbiblioteket har knappe 6 millioner bøker og er det nest største i Canada.

## Referanser


## Eksterne lenker
*
Synd (album)

***Synd*** er det fjerde studioalbumet fra Imperiet, utgitt i 1986.

## Sporliste
#«Österns röda ros» (Imperiet) – 4:36
#«Cosmopolite» (Imperiet) – 4:12
#«D-D-D-D (Dum-dum-dollar-djungel)» (Imperiet) – 3:44
#«Saker som hon gör» (Imperiet) – 5:40
#«Vykort» (Bruno K. Öijer, Imperiet) – 1:22
#«Tennsoldat och eldvakt» (Imperiet) – 4:18
#«Bibel» (Imperiet) – 7:50
#«Offret» (Imperiet) – 4:54
#«Innan himlen faller ner» (Imperiet) – 3:48

## Medvirkende
*Joakim Thåström – sang, gitar
*Christian Falk – bass
*Fred Asp – trommer
*Per Hägglund – keyboards
*Fläskkvartetten – stryker
*Irma Schultz – kor
*Idde Schultz – kor
*Jan Kyhle – valthorn
*Sivuca – trekkspill
*Ulf Väremo – trombone
*Ann-Sofie Söderqvist – trumpet
*Stefan Glaumann – virveltromme
*Jonas Lindgren – stryker
Reine-klassen

**Reine-klassen** er en skipsklasse i Sjøforsvaret. Klassen består av de to skipene «Olav Tryggvason» og «Magnus Lagabøte» og er en modifisert utgave av Nornen-klassen for Kystvakten.

## Historie
I 2007 ble det bestilt to fartøyer som ble levert i 2010 og 2011. Denne klassen er en noe modifisert utgave av Nornen-klassen, som var bedre tilpasset Sjøheimevernets behov, med bl.a mulighet for å laste om bord flerbruksfartøy eller containere på akterdekket.

Hensikten med Reine-klassen var å ha en rolle som logistikkfartøy for flerbruksfartøyene, og en plattform for utdanning og læring.

Forsvaret inngikk en 15 år lang leiekontrakt med Remøy Management og Remøy Shipping som kontraherte fartøyene. Fartøyene ble bygd i Szczecin i Polen.

## Fartøyer
**KNM «Magnus Lagabøte»** (P 381, nå A 537), døpt juni 2011.
* 2011–2013: Heimevernet
* 2013–2018: Kystvakten
* 2018-dd: Marinens Logistikk & støttefartøy-skvadron

**KNM «Olav Tryggvason»:** (P 380, nå A 536) , døpt 17. desember 2010.
* 2011–2013: Heimevernet
* 2013-dd: Marinens Logistikkvåpen, nå Marinens Logistikk & støttefartøy-skvadron

### Lastekapasitet
* 2 stk 10 fot containere
* 2 stk FBF/tilsvarende

### Besetning
* Offiserer: 3
* Menige/lærlinger: 6
* Sivile: 5
* Lugarkapasitet: 20 + 18(banjer)

## Referanser
Otomí (språk)

**Otomí** (*hñäñho*, *hñähnü*, *hñähü*, *hñätho*) er et otomangueansk språk som snakkes i det sentrale Mexico av den etniske gruppa som på norsk er kjent som otomi. Otomí er også et mesoamerikansk språk ettersom det snakkes i det mesoamerikanske språkområdet og har blitt påvirka gjennom lang tid av andre språk fra samme område. Språket snakkes av rundt 300&nbsp;000 mennesker, og er ifølge den meksikanske «Loven om språklige rettigheter» nasjonalspråk i Mexico sammen med spansk og 62 andre indianske språk.

## Geografisk utbredelse
Det snakkes varianter av otomí i mange spredte områder. De viktigste områdene for språket er Valle de Mezquital-regionen i Hidalgo og i det sørlige Querétaro, med totalt 200&nbsp;000 brukere, hvorav fem til seks prosent er enspråklige. De største otomítalende befolkningene fins i Hidalgo, Estado de México, Puebla, Querétaro, og Veracruz.

Otomí er et trua språk, ettersom det er relativt få yngre brukere. Det gjelder særlig i delstatene México, Hidalgo og Tlaxcala.

## Klassifisering
Språka som er nærmest i slekt med otomí, er mazahua og matlatzinca. Sammen med otomí utgjør de den otomianske undergruppa av den otopameanske greina av den otomangueanske språkfamilien.

## Referanser
Liste over Tsjekkias statsministre

Dette er en **liste over statsministrene i [[Tsjekkia]]**:

## Embetsinnehavere
#### [[Riksprotektoratet Böhmen-Mähren]] 1939–1945
:

#### Den tsjekkiske sosialistiske republikk 1969–1990 / Den tsjekkiske republikk  1990–1992 / Den tsjekkiske republikk  1993–

## Se også
*Böhmens regenter
*Slovakias regenter
*Tsjekkoslovakia
**Liste over Tsjekkoslovakias presidenter
**Liste over Tsjekkoslovakias statsministre
*Riksprotektoratet Böhmen-Mähren
**Liste over Riksprotektoratet Böhmen-Mährens ledere
*Tsjekkia
**Liste over Tsjekkias presidenter

## Referanser


## Eksterne lenker
* www.vlada.cz – Tsjekkias statsministers offisielle nettside
Bank Hapoalim

**Bank Hapoalim** (hebraisk: בנק הפועלים, *Arbeidernes bank*) er den største israelske banken. Banken ble etablert i 1921 av World Zionist Organization og *[[Histadrut]]* (nasjonal israelsk fagforening). Banken styrer flere internasjonale grener i USA (New York, Miami) Canada, Europa, Sveits, Luxembourg, Sør-Amerika og Caymanøyene.

Banken var eid av *[[Histadrut]]* frem til 1983, da den ble nasjonalisert etter bankaksjekrisa. Banken ble holdt av israelse styresmakter frem til 1996 da den ble solgt til en gruppe investorer ledet an av Ted Arison. I løpet av tiden banken var eid av de israelske styresmaktene vokste banken betraktelig, til å bli Israels største bank (en tittel som Bank Leumi tidligere hadde).

Per 2006 hadde banken omtrent 10&nbsp;000 ansatte. Den kontrolleres av Arison Holdings som eies av Shari Arison.

## Referanser


## Eksterne lenker
*  Offisiell hjemmeside
*  Offisiell hjemmeside
Terrorangrepene i Kenya og Tanzania 7. august 1998

**Terrorangrepene i Kenya og Tanzania** 7. august 1998 bestod av en bilbombe som ble detonert av islamistiske terrorister ved de amerikanske ambassadene i Nairobi, Kenya og Dar-es-Salaam i Tanzania. Aksjonen førte til 224 dødsfall og over  skadde. Angrepene, som ble knyttet til lokale medlemmer av terrornettverket Al-Qaida ledet av Fazul Abdullah Mohammed, førte til at nettverket og dets øverste leder Osama bin Laden fikk internasjonal oppmerksomhet, og at bin Laden ble plassert på FBIs liste over de 10 mest etterlyste.

Sammen med bombingen av Verdens Handelssenter i New York i 1993, bombingen av Khobar Towers i 1996 og bombingen av USS Cole i 2000, var ambassadeangrepene en av de største terrorangrepene rettet mot amerikanske mål før terrorangrepet 11. september 2001.

## Angrepet
Bilbomber plassert i kjøretøy ved siden av ambassadene ble detonert nesten samtidig like før 10:45 om morgenen lokal tid.

### Tapstall
I Nairobi ble omkring 212 drept (hvorav minst 12 av dem var amerikanere) og mellom  og  ble såret. I Dar-es-Salaam ble 11 drept og 85 såret.

Selv om målene for angrepene var amerikanske ambassader, var de fleste ofrene afrikanere; 200 kenyanere ble drept i angrepet i Nairobi, og 11 tanzanianere ble drept i angrepet i Dar-es-Salaam.

## Referanser
Religionssosiologi

**Religionssosiologi** er en gren av sosiologien, som studerer religionens rolle i samfunnet. Faget undersøker bl.a. sosiale forutsetninger for religion, de sosiale former religionen tar, og religionens innflytelse på samfunnet.
Forseelse

En **forseelse** er et mindre lovbrudd.

## Norge
I norsk strafferett var *forseelse* et mindre alvorlig lovbrudd, og betegnet som regel alle lovbrudd som ikke er forbrytelser. Ved siden av den strafferettslige gradsforskjellen, var saksgangen gjerne enklere for forseelser enn for forbrytelser. Forseelser kunne ofte i større utstrekning enn forbrytelser avgjøres ved forelegg uten dom. Ved behandling av forseelser krevdes det ofte ikke forsvarer. Forseelse hadde strafferamme på inntil 3 måneder. *Nasking* er et godt eksempel hva en forseelse kunne være. Mer alvorlige lovbrudd kaltes for forbrytelse.

Med straffeloven av 2005 kalles alt for lovbrudd.

## Sverige
I Sverige betegnes lovbrudd som i praktisk har bøter som laveste straff som forseelser (*förseelser*).

Forseelser leder ofte ikke til påtale, men behandles gjennom forelegg (*strafföreläggande*) eller forenklet forelegg (*ordningsbot*).

## Referanser


## Kilder
*  Ot.prp. nr. 90 (2003-2004)
Reichweins gate (Oslo)

**Reichweins gate** (1A-5, 4-8C) er en gate på Ruseløkka i Oslo som går mellom Parkveien og Huitfeldts gate. 

Gaten er oppkalt i 1891 etter generalmajor Georg Reichwein, som blant annet var kommandant på Akershus festning, og hans sønnesønn, stiftsamtmann og generalmajor Lorentz Reichwein og eier av eiendommen som senere ble kalt Grünings løkke.

## Referanser
Linsevikke

**Linsevikke** (*Vicia ervilia*) hører til erteblomstfamilien og blir nyttet som matplante. 

Ville stammer av linsevikke er begrenset til områder som omfatter Anatolia og nordlige Irak med en utvidelse sørover langs fjellene i Libanon. Spor av de tidligste domestiserte tilfeller har blitt avdekket fra flere arkeologiske funnsteder i Tyrkia som er tidfestet med ubekreftet karbondatering til 7. og 6. årtusen f.Kr.

Den var en av de åtte grunnplantene i den neolittiske revolusjonen, og har vært viktig for sivilisasjonene rundt Middelhavet. Frukten egner seg spesielt godt som fôr for sau og storfe.

Blomstene er hvite med svake lilla nervetråd-tegninger. Frøene i belgfrukten kan minne om røde linser, og for å spise perlebelgfrøene må disse kokes i flere omganger for å fjerne en ellers bitter smak.

På engelsk kalles den for *bitter vetch*, arabisk *kersannah*, spansk *yero*, gresk *rovi*, og tyrkisk *burcak*. Næringsverdien fra linsevikke har garantert fortsatt kultivering i Marokko, Spania og Tyrkia. Planten er enkel å kultivere og høste, og kan bli dyrket på svært grunn, alkalisk jord. Det er restriksjoner i innførsel av linsevikke til Norge.

## Referanser


## Eksterne lenker
*
Sidi Mohamed Ould Cheikh Abdallahi

**Sidi Mohamed Ould Cheikh Abdallahi** (født 1938 i Alég i Brakna i Mauritania, død 22. november 2020 i 
Nouakchott) var en mauritansk politiker. Han tiltrådte som Mauritanias første demokratisk valgte president 19. april 2007. Han ble styrtet i et statskupp den 6. august 2008.

## Liv og virke
Abdallahi studerte matematikk, fysikk og kjemi i Dakar i Senegal og mottok et diplôme d'Etudes approfondies i økonomi fra Grenoble i Frankrike. I 1968 returnerte Abdallahi til Mauritania. I 1971 ble han utnevnt til minister for planlegging og næringsutvikling. I løpet av de neste syv årene holdt han en rekke posisjoner innad i regjeringen, bl.a. som statsminister for den nasjonale økonomien. Abdallahi var involvert i nasjonaliseringen av jerngruver og innføring av ouguiya som landets nye valuta. 

Abdallahi ble fengslet frem til april 1979 som et resultat av statskupp som fjernet Moktar Ould Daddah fra makten i juli 1978. Fra 1982 til slutten av 1985 var Abdallahi bosatt i Kuwait, hvor han arbeidet som rådgiver for Kuwait Fund for Arab Economic Development. Da han kom tilbake til Mauritania i 1986, ble Abdallahi  tildelt en stilling i regjeringen til Maaouya Ould Taya Sid'Ahmed. Under hans administrasjon var Abdallahi energi-minister og statsråd for fiske og maritim økonomi. Etter et sammenstøt med en innflytelsesrik forretningsmann ble Abdallahi erstattet den 21. september 1987. 

Fra september 1989 til juni 2003 bodde Abdallahi i Niger, hvor han arbeidet som rådgiver. Abdallahi annonserte sitt kandidatur til president den 4. juli 2006. I den første valgrunden, som ble avholdt den 11. mars 2007, fikk Abdallahi 24,80% av stemmene  og han havnet dermed på førsteplass i denne valgrunden. Under den andre valgrunden fikk han totalt 52.85% av stemmene. Abdallahi vant dermed 10 av landets 13 regioner, og han tiltrådte som president for Mauritania den 19. april 2007. 

Tidlig om morgenen den 6. august 2008, ble Abdallahi avsatt som president i et statskupp utført av en gruppe høytstående militære offiserer. Flere politikere og tjenestemenn, deriblant statsminister og innenriksminister, ble også fjernet fra sine stillinger, og Abdallahi ble satt i husarrest, i et ublodig kupp. En militærjunta tok over makten i landet.

## Referanser


## Eksterne lenker
* Profile: Mauritania's new leader
Statoils korrupsjonssak

**Statoils korrupsjonssak** refererer til det norske oljeselskapet Statoils bruk av korrupsjon i Iran i 2002/2003 i et forsøk på å sikre lukrative oljekontrakter for selskapet i det landet. Dette ble oppnådd ved å kjøpe tjenester av Horton Investments, et iransk konsulentselskap eid av Mehdi Hashemi Rafsanjani, sønn av tidligere Irans president Hashemi Rafsanjani. Horton Investments fikk utbetalt 15,2 millioner dollar av Statoil for å influere viktige politiske representanter i Iran for å sikre oljekontrakter til Statoil. Korrupsjonsskandalen ble avdekket av *[[Dagens Næringsliv]]* den 3. september 2003.
Obsidian

**Obsidian** er naturlig forekommende glass i form av naturlig bergart, ofte dannet ved rask nedkjøling av ryolitt. Det har hardhetsgrad opp til 5,5, og ble i steinalderen og fram til og med neolitikum i Midtøsten brukt som verktøyemne og byttemiddel for produksjon av redskaper. Også på det amerikanske kontinentet har obsidian vært benyttet på samme måte.

Obsidian er ikke krystallinsk, men regnes som et mineral skapt gjennom metamorf omdannelse av lava og andre stoffer. Det inneholder stort sett SiO2 (silisiumdioksid), og finnes vanligvis som resultat av vulkansk aktivitet sammen med vulkansk omformede mineraler. På grunn av den manglende krystalliseringen kan obsidian splittes i tynne blader, og bruken har variert fra tynne prosjektilhoder i steinalderen via «barberhøvler» til medisinske skalpellblad i moderne tid.

## Historie
I henhold til Plinius den eldres verk *[[Naturalis Historia]]* har obsidian fått sitt navn etter en romer ved navn Obsius, som oppdaget det i «Etiopia».

Det var derimot unødvendig for Obsius å reise til Etiopia etter obsidian da det var velkjent i Italia. Øyene Lipari, Palmarolo samt Sardinia var blant de få sentra som drev kommersiell handel med obsidian. Obsidian sammen med rav er to typer forbruksmaterialer som var viktige i langdistansehandelen i både neolittisk tid og i bronsealderen. Mens rav hadde dekorative kvaliteter, var obsidian det materiale som kunne bearbeides til den skarpeste kanten for kniver, skrapere, sigder, harpuner og lignende. Flint kunne også benyttes for det samme, men obsidian hadde høyere status og således høyere bytteverdi. Obsidian kunne bare finnes der hvor det hadde vært nyere vulkansk aktivitet, og områder i mellom disse er fullstendig blottet for det. Av den grunn ble materialet fraktet over store distanser.

I Norden er obsidian funnet på Island, framfor alt i Landmannalaugar, men også andre steder. Det islandske navnet for obsidian er *hrafntinna*.

## Referanser


## Se også
*Liste over bergarter
Bibbona

**Bibbona** er en kommune i provinsen Livorno i den italienske regionen Toscana. Den ligger sør for Cecina-dalen.

På bakgrunn av en rekke graver og andre arkeologiske funn er det fastslått at området ble bosatt av etruskerne. Senere slo romerne seg ned der. I tidlig middelalder ble det bygget festningsverk i Bibbona, og området og festningen var da i familien Gherardescas eie. Deres eierskap ble bekreftet av pave Innocens III på 1100-tallet. Senere ble Bibbona underlagt byene Volterra, Pisa og deretter Firenze.

## Befolkningsutvikling
Tall fra ISTAT


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:500 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:3500
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
  bar:2013 text:2013

PlotData=
  color:barra width:20 align:left

  bar:1861 from: 0 till:1516
  bar:1871 from: 0 till:1817
  bar:1881 from: 0 till:2187
  bar:1901 from: 0 till:2660
  bar:1911 from: 0 till:3028
  bar:1921 from: 0 till:3256
  bar:1931 from: 0 till:3215
  bar:1936 from: 0 till:3014
  bar:1951 from: 0 till:3333
  bar:1961 from: 0 till:3109
  bar:1971 from: 0 till:2640
  bar:1981 from: 0 till:2651
  bar:1991 from: 0 till:2793
  bar:2001 from: 0 till:3051
  bar:2011 from: 0 till:3209
  bar:2013 from: 0 till:3204

PlotData=

  bar:1861 at:1516 fontsize:S text: 1516 shift:(-8,5)
  bar:1871 at:1817 fontsize:S text: 1817 shift:(-8,5)
  bar:1881 at:2187 fontsize:S text: 2187 shift:(-8,5)
  bar:1901 at:2660 fontsize:S text: 2660 shift:(-8,5)
  bar:1911 at:3028 fontsize:S text: 3028 shift:(-8,5)
  bar:1921 at:3256 fontsize:S text: 3256 shift:(-8,5)
  bar:1931 at:3215 fontsize:S text: 3215 shift:(-8,5)
  bar:1936 at:3014 fontsize:S text: 3014 shift:(-8,5)
  bar:1951 at:3333 fontsize:S text: 3333 shift:(-8,5)
  bar:1961 at:3109 fontsize:S text: 3109 shift:(-8,5)
  bar:1971 at:2640 fontsize:S text: 2640 shift:(-8,5)
  bar:1981 at:2651 fontsize:S text: 2651 shift:(-8,5)
  bar:1991 at:2793 fontsize:S text: 2793 shift:(-8,5)
  bar:2001 at:3051 fontsize:S text: 3051 shift:(-8,5)
  bar:2011 at:3209 fontsize:S text: 3209 shift:(-8,5)
  bar:2013 at:3204 fontsize:S text: 3204 shift:(-8,5)


## Referanser

## Eksterne lenker
*
Campiglia Marittima

**Campiglia Marittima** er en by og kommune i provinsen Livorno i den italienske regionen Toscana. Byen ligger ved elven Cornia, og regnes som en av de vakreste byene ved etruskerkysten.  Den har mange spor fra både etruskisk og romersk tid såvel som middelalderen. I området rundt ligger det mange olivengårder.

## Befolkningsutvikling
Tall fra ISTAT


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:600 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:15000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
  bar:2013 text:2013

PlotData=
  color:barra width:20 align:left

  bar:1861 from: 0 till:4395
  bar:1871 from: 0 till:4648
  bar:1881 from: 0 till:5087
  bar:1901 from: 0 till:6131
  bar:1911 from: 0 till:7240
  bar:1921 from: 0 till:8107
  bar:1931 from: 0 till:7574
  bar:1936 from: 0 till:7664
  bar:1951 from: 0 till:8783
  bar:1961 from: 0 till:9266
  bar:1971 from: 0 till:11350
  bar:1981 from: 0 till:12463
  bar:1991 from: 0 till:12513
  bar:2001 from: 0 till:12540
  bar:2011 from: 0 till:13220
  bar:2013 from: 0 till:13312

PlotData=

  bar:1861 at:4395 fontsize:S text: 4395 shift:(-8,5)
  bar:1871 at:4648 fontsize:S text: 4648 shift:(-8,5)
  bar:1881 at:5087 fontsize:S text: 5087 shift:(-8,5)
  bar:1901 at:6131 fontsize:S text: 6131 shift:(-8,5)
  bar:1911 at:7240 fontsize:S text: 7240 shift:(-8,5)
  bar:1921 at:8107 fontsize:S text: 8107 shift:(-8,5)
  bar:1931 at:7574 fontsize:S text: 7574 shift:(-8,5)
  bar:1936 at:7664 fontsize:S text: 7664 shift:(-8,5)
  bar:1951 at:8783 fontsize:S text: 8783 shift:(-8,5)
  bar:1961 at:9266 fontsize:S text: 9266 shift:(-8,5)
  bar:1971 at:11350 fontsize:S text: 11350 shift:(-8,5)
  bar:1981 at:12463 fontsize:S text: 12463 shift:(-8,5)
  bar:1991 at:12513 fontsize:S text: 12513 shift:(-8,5)
  bar:2001 at:12540 fontsize:S text: 12540 shift:(-8,5)
  bar:2011 at:13220 fontsize:S text: 13220 shift:(-8,5)
  bar:2013 at:13312 fontsize:S text: 13312 shift:(-8,5)


## Referanser

## Eksterne lenker
*
Duiliu Zamfirescu

**Duiliu Zamfirescu** (født 30. oktober 1858 i Plăinești-nåværende Dumbrăveni, i det gamle Râmnicu-Sărat fylket-nåværende Vrancea fylket; død 3. juni 1922, Agapia, Neamț) var en rumensk forfatter, dikter, journalist, diplomat og politiker.

Han studerte rettsvitenskap ved Universitetet i București. Han arbeidet en tid som statsadvokat (8 måneder) og senere som advokat.

Mellom 1888 og 1906 var han legasjonssekretær ved den rumenske ambassaden i Roma, Italia. Der giftet han seg med Henrietta Allievi, en italiensk kvinne, som han fikk tre barn med.

## Bøker

Han er mest kjent for sine romaner *Viața la țară* («Landsliv), *Tănase Scatiu* og *În război* («I krig»), som han skrev mellom 1894 og 1897. Handlingen i dem foregår mellom 1868 og 1877. Han kalte disse tre romaner for *Comăneșteanu-familiens historie*. Han skrev to romaner til om den samme familien- *Îndreptări* («Rettelser») og *Anna-ceea ce nu se poate* (Anna – Det umulige), men de ble ikke like vel mottatt av kritikerne som de første tre.
## Referanser
Adam van Koeverden

**Adam Joseph van Koeverden** (født 29. januar 1982 i Oakville i Ontario) er en canadisk flatvannspadler og tidligere olympisk og verdensmester på K-1 500 m. Adam gikk på St. Ignatius of Loyola Secondary school i Oakville, Ontario.
 
Han vant bronsemedalje i K-1 1000 m ved Verdensmesterskapet for junior i 1999 i Zagreb, Kroatia, og ble så Junior maratonverdensmester i padling for juniorer i 2000. Hans første suksess som senior fikk hand a han vant sølvmedaljen ved Verdensmesterskapet I 2003 i Gainesville, Georgia i øvelsen K-1 1000 m. Ved Sommer-OL 2004 vant Van Koeverden to medaljer: et gull på K-1 500 m og en bronse på K-1 1000 m. Han var Canadas flaggbærer ved avslutningsseremonien og seinere tildelt Lou Marsh Trophy som Canadas topp idrettsutøver i 2004.

I 2005, vant van Koeverden to medaljer ved Verdensmesterskapet i padling i 2005 i Zagreb, Kroatia: en sølvmedalje i K-1 1000 m og en bronsemedalje i K-1 500 m. Ved Verdensmesterskapet i padling i 2006 i Szeged, Ungarn, sluttet van Koeverden som nummer fire både på K-1 500 m og 1000 m. Ved det kanadiske padlemesterskapet i 2006 i Regina, Saskatchewan, vant han fem gull medaljer (K-1 1000 m, K-2 1000 m, K-4 1000 m, K-4 200 m, og i en spesiell canadisk gren War Canoe), og  to sølvmedaljer (K-1 200 m and K-2 200 m).

Van Koeverden oppnådde stor suksess ved World Cup konkurransene i 2007, og var ubeseiret både på 500 m og på 1000 m i tre konkurranser.  Ved Vedensmesterskapet i padling i 2007 i Duisburg, Tyskland, vant van Koeverden gullmedlaje på K-1 500 m og sølvmedalje på K-1 1000 m.

Van Koeverden satte verdensrekord i K-1 500 ved World Cup stevnet i Poznań i Polen med tiden 1.35.630.

I forbindelse med Sommer-OL 2008, ble van Koeverden valgt til å bære det kanadiske flagget ved åpningsseremonien.

Van Koeverden studerte ved McMaster University og avsluttet studiene i juni 2007 da holdt avslutningstalen for kullet sitt.  Klubben hans er Burloak Canoe Club i Oakville, Ontario, Canada. Han spiller også gitar.

## Referanser


## Eksterne lenker
* 
* Offisielle hjemmesiden til Adam van Koeverden
* CanoeKayak Canada profile
* Adam van Koeverden on Real Champions
Lokk

En **lokk** er en kallelyd, duft eller noe annet som tiltrekker seg oppmerksomhet fra mennesker eller dyr. **Lokking** er i så måte menneskeskapt lyd for å tilkalle seg dyrs oppmerksomhet, enten formet med stemmen eller et instrument. Lokken kan i så måte være en plystre- eller fløytelyd, for eksempel skapt med en lur eller et annet fløyteinstrument som påkaller interessen fra bestemte arter (for eksempel hjortevilt som elg, hjort eller rådyr) eller husdyr (for eksempel tamdyr som kyr, geiter eller sauer), men det kan også være en narreting, som for eksempel ei lokkeand som gjør andre ender trygge, eller et åte som tiltrekker seg bestemte dyrs oppmerksomhet igjennom spredning av duftstoffer. Lokking er mye brukt lokkeform innen jakt, og det ble tidligere også benyttet i landbruket for å kalle hjem kyrene fra beite, spesielt under setring.

## Vokal lokking
Lokking er også en avansert musikalsk vokalsjanger, men dette er ikke et nødvendig kjennetegn på lokken. Det er to vilkår for at lokken skal fungere: at dyra er preget på stemmen til budeia og at ropet bærer langt. Det finnes også tradisjonelle rop for å lokke på sau («sibba sibba…»), katt («psspss…») og høner («tippa tippa tippa…»), men fordi disse er lite melodisk utformet kalles de sjelden lokk, selv om funksjonen er den samme. Man skiller gjerne også mellom kulokk, geitelokk og så videre, etter hvilket dyr lokken retter seg mot. Lokk er et typisk eksempel på funksjonsdominert sang.

I tradisjonen finnes det også såkalte huldrelokker, melodisk velformet sang som en gang skal ha vært sunget av en hulder. Huldrelokkene er ofte en del av et sagn. I motsetning til de praktiske lokkeropene har huldrelokkene en fast tekst, ofte en rekke fantasifulle navn, som huldra bruker på kyrne sine.

Lokkerop som er tilpasset bruk fra scene, kalles gjerne kvasilokk eller pseudolokk.

## Kommunikasjon
Noen steder i verden har tradisjonell lokking utviklet seg til avanserte former for kommunikasjon, i kraft av særegne plystrespråk, for eksempel på La Gomera i Kanariøyene, der innbyggerne kommuniserer med plystrespråket silbo gomero. Det særegne plystrespråket står på UNESCOs verdensarvliste. I Alpene ble den tradisjonelle luren utviklet til enorme alpehorn, som gjorden det mulig for gjetere å kommunisere over svært lange avstander.

## Se også
* Alpehorn
* Åte
* Åtejakt
* Laling, også kalt hjaling, hauking, huving, kauking og gukko, en form for signalsang eller -rop

## Referanser




## Eksterne lenker
* Unni Boksasp synger hulderlokk
*
Kveder

En **kveder** er en person som kan framføre stev, en som kan kunsten med det *«å kvede»*. Det er en type vokal folkemusikk. Ordene «kvad» og «å kvede» har samme opphav.

Aslak Brekke opptrådte som kveder på NRK radio i 1938. Landskappleiken fikk egen klasse for kveding i 1958.

## Kvedere med offentlig opptreden
* Margit Tveiten
* Andris Eivindsson Vang
* Marit Holmen
* Svein Hovden
* Agnes Buen Garnås (som også sang en kveddingversjon av Telemarksballaden Haugebonden)
* Kirsten Bråten Berg
* Sondre Bratland
* Brita Bratland
* Talleiv Røysland
* Ragnar Vigdal
* Magnhild Almhjell
* Berit Opheim Versto

## Referanser


## Eksterne lenker
*
Folkesang

**Folkesang** er et ord som avledet av uttrykket «folkevise».

Folkevise (av tysk, *Volkslied*) er et begrep som ble lansert av filosofen og litteraturkritikeren Johann Gottfried Herder i 1770. Etter Herders syn var ikke poesi først og fremst knyttet til den klassiske litterære tradisjon, men levde i «øre og hjerte». 

Begrepet *folkevise* innebar et paradigmeskifte i synet på poesi. Begrepet ble også i sin tur opphav til ord som folkemusikk, folkesang,  folkekultur, folkediktning og så videre.
Universitetets aula

**Universitetets aula**, ofte bare «Aulaen», er en festsal i Domus Media («Midtbygget») ved Universitetet i Oslos eldste bygninger ved Karl Johans gate. Den ble reist som tilbygg i 1911. Salen er smykket med monumentalmalerier av Edvard Munch.

## Historie
Aulaen ble reist som tilbygg på baksiden av Domus Media til Universitetets 100-årsjubileum i 1911. Rektor W.C. Brøgger var en viktig pådriver for å få bygget aulaen, som var finansiert av private givere.
Arkitekter for Aulaen var Harald Bødtker og Holger Sinding-Larsen. Selve universitetsbygningen med Domus Media ble reist etter tegninger av arkitekt og stadskonduktør Christian H. Grosch med bistand fra den berømte tyske arkitekt Karl Friedrich Schinkel. Grunnsteinen ble lagt i 1841, og anlegget ble tatt i bruk fra 1851.

Brøggers strategi var at markeringen med et praktbygg kunne generere mer aktiviteter til Universitet og forskning. I tiåret etter 1911 ble ytterligere to museer reist på Tøyen, og i 1920 vedtok man å kjøpe tomt på Blindern som senere ga rom for ekspansjon av Universitetet i Oslo.


Aulaen, Rose-vinduet - no-nb digifoto 20160208 00315 NB NS 000884.jpg|Aulaen i 1920-årene
8. Parteitag – Gauleiter Wegener spricht. (8615545165).jpg|«Gauleiter Wegener taler» under Nasjonal Samlings 8. partimøte 1942. I salen sitter Quisling, NS-ministrene og andre representanter for norske og tyske myndigheter under krigen.


### Munchmaleriene
Edvard Munch har satt sitt preg på aulabygningen. Han malte elleve malerier som utsmykning i universitetets aula 1909-16 i forbindelse med hundreårsmarkeringen til Universitetet i Oslo. Det monumentale oppdraget regnes som en av de første store sekulære utsmykningene i Norge.
Ved utbruddet av andre verdenskrig i Norge i aprildagene 1940 ble Munch-maleriene demontert og evakuert fordi man var redd for at Aulabygningen kunne bli bombet. Etter bombeaksjonen i 1943 og brannen i Aulaen i november ble bildene fraktet til gruvene ved Kongsberg. Bildene ble limt på trefiberplater og hengt opp igjen i Aulaen i 1946.

#### Hovedmotiver
* «Alma Mater»
* «Solen»
* «Historien»


Fil:Alma Mater av Edvard Munch.jpg|«Alma Mater», på østveggen i Universitetets Aula (ferdigstilt 1916)
Fil:Historien - Edvard Munch.JPG|«Historien», på vestveggen i universitetets aula
Fil:Edvard Munch - The Sun (1911).jpg|Edvard Munch: «Solen», olje på lerret 1911.

Maleriene ble restaurert og renset til universitetets 200-årsjubileum i 2011. Før det, også i 1926, 1946, 1957 og 1973, «Solen» og «Historien» også i 1986.

## Referanser


## Eksterne lenker
* 
* Om Aulaen, fra nettsidene til Universitetet i Oslo
Hoffland

**Hoffland** eller **Hovland** er et tettsted på Ellingsøya i Ålesund kommune i Møre og Romsdal. Tettstedet har  innbyggere per 1. januar , og ligger omtrent seks kilometer nordøst for Ålesund sentrum.

På Hoffland ligger Ellingsøys eneste ungdomsskole, som har rundt 100 elever per april 2018. Skolen er sammensatt av en barneskole og en ungdomsskole og ble bygget ferdig 1973.

## Referanser
Melissa Wiik

**Lindy Melissa Wiik Løvbræk** (født 7. februar 1985 i Slemmestad) er en norsk fotballspiller og trener, Hun er seriemester med Stabæk og har spilt 63 kamper på landslaget. 

Asker spilte i Toppserien i Norge, og Wiik var seriens toppscorer i 2007-sesongen, med 22 mål på 22 kamper. Hele Askers damelag gikk inn i Stabæk fotball foran sesongen 2009. Hun signerte for Urædd den 4. januar 2016 som nylig hadde rykket opp til Toppserien.

Wiik er gift med den tidligere fotballspilleren Péter Kovács.

Den 9. juni 2008 ble hun tatt ut til Norges tropp til Sommer-OL 2008 i Beijing, Kina. Den 6. august 2008 i en av åpningskampene i Sommer-OL 2008 scoret hun 2 – 0 målet mot USA, og tre dager senere scoret hun 1-0-målet i Norges andre OL-kamp mot New Zealand.

Fra 2016 til 2022 var hun hovedtrener for Sandefjord Fotballs kvinnelag.

## Referanser


## Eksterne lenker
* 
* 
* 
*  Profil på askerfk.no
Blandede kreditter

**Blandede kreditter** er en omstridt finansieringsmåte for eksport til utviklingsland, i en gråsone mellom utviklingshjelp og eksportsubsidier.
Med blandede kreditter menes «bruk av bistandsmidler, sammen med eksportkreditter og/eller andre overføringer på fulle eller tilnærmede markedsvilkår.» Blandede kreditter er således en kombinasjon av eksportkrediterkreditter/lån og bistand/pengegaver.

Blandede kreditter har blitt kritisert for å i større grad fungere som eksportsubsidier for næringsliv i industriland enn som god utviklingshjelp for utviklingsland. Ordningen har også blitt kritisert for å føre til en konkurransemessig vridning, ved at utviklingsland blir fristet til å velge best finansierte og mindre prioriterte prosjekter fremfor de kvalitativt beste eller høyest prioriterte/viktigste prosjektene.

Blandede kreditter blir likevel akseptert som utviklingshjelp av OECD, da ordningen kan øke overføringene fra industriland til utviklingsland.

## Referanser
JM

**JM AB** er en av Nordens ledende prosjektutviklere av boliger og boligområder. Virksomheten er fokusert på nyproduksjon av boliger med attraktiv beliggenhet med tyngdepunkt i ekspansive storbyområder og universitetsbyer i Sverige, Norge og Finland. De arbeider også med prosjektutvikling av næringslokaler og entreprenørvirksomhet, hovedsakelig i Stor-Stockholm-området. JM skal i all virksomhet arbeide for langsiktig bærekraft. De omsetter for cirka 16 milliarder svenske kroner og har cirka 2 600 medarbeidere. JM AB er et allmennselskap notert på NASDAQ Stockholm i segmentet Large Cap.      

JM ble etablert i 1945 i Sverige og kom til Norge i 1998. I 1986 bygde de sitt første lavenergihus i Sverige, som en av de første. Siden 2012 har JM i Norge og Sverige, bygget boliger som er 25 % mer energieffektive enn myndighetskravene i sine respektive land. I Norge regnes dette ut ifra TEK17 krav. I 2018 startet de med svanemerking av alle nye boliger.

## JM Norge
JM Norge AS (tidligere kjent som JM Byggholt AS, etablert i 1964) er et norsk selskap som driver boligutvikling flere steder i Norge. De har hovedkontor på Lilleaker i Oslo, der de også har salgskontor for østlandsfylkene Oslo, Akershus og Buskerud. Firmaet er representert med lokale kontorer i Vestfold, Telemark, Bergen, Stavanger og Trondheim. JM Norge AS, er et heleid selskap under JM AB. 

Virksomheten i Norge ble opprinnelig etablert i 1964 under navnet Brekke og Holt&nbsp;⅍, da med tilholdssted i Oslo. I 1980 endret de navn til Byggholt AS. I 1998 ble de kjøpt opp av JM AB, og i 2007 endret de navn til JM Byggholt AS. Den 9. mars 2011 endret selskapet navn til JM Norge.

JMs fokus er på at nye boliger er mer miljøvennlige og energieffektive enn eldre, brukte boliger. Som selvstendig utbygger av nye boliger står JM bak blant annet Waldemars hage i Oslo, Bragernes Strand i Drammen og Stongafjellet på Askøy.

## Referanser


## Eksterne lenker
* JM Norge AS' nettsider
Aibel

**Aibel AS** er en av Norges største aktører innen prosjektering, nybygg, vedlikehold og oppgradering i olje- og gassindustrien og er totalleverandør av og konseptutvikler for olje- og gassinstallasjoner. Selskapet har over 100 års historie å se tilbake på, og har vært en viktig medspiller i utviklingen av olje- og gassindustrien helt siden den første oljen ble utvunnet i Nordsjøen.

## Om Aibel
Aibel har (per 2020) mer enn  medarbeidere som prosjekterer, bygger, vedlikeholder og oppgraderer produksjonsanlegg for olje- og gass. Selskapet jobber med nye og eksisterende anlegg på land og på sokkelen. Selskapet er tilstede på nær halvparten av offshoreinstallasjonene på norsk kontinentalsokkel, tre landanlegg i Norge, og leverer et bredt spekter av tjenester til operatører over hele verden; fra konseptutvikling og studier til nybygg og oppgradering- og vedlikehold av olje- og gassinstallasjoner.

Aibel har hovedkontor i Stavanger og ingeniørkontor i Asker, Bergen, Harstad, Hammerfest og Haugesund. Selskapet har også to store verft; ett i Haugesund (tidligere HMV) og ett i Laem Chabang, Thailand.

## Virksomhet
Mer enn halvparten av Aibels ansatte jobber med oppgradering, vedlikehold og driftstjenester på eksisterende olje- og gassanlegg på norsk sokkel, både på offshoreinstallasjoner og landanlegg. Selskapet har store og langsiktige rammekontrakter for oppgradering og vedlikehold. I tillegg utføres det større, selvstendige oppgraderingskontrakter som blant annet inkluderer nye moduler.

På nybyggsiden utvikler Aibel konsepter for landanlegg, flytende produksjonsinnretninger (FPSO) og bunnfaste plattformer. Selskapet leverer og utfører tjenester som inkluderer studier, prosjektstyring, prosjektering og anskaffelser til fabrikasjon og ferdig installasjon.

I august 2011 ble Aibel tildelt en kontrakt med ABB for design og bygging av plattformen DolWin beta, til en stor offshore vindpark i Tyskland. Den skal ta imot vekselstrøm fra vindparker og konvertere til likestrøm, som blir sendt videre til land i sjøkabler. Plattformen ble slept fra Haugesund og til tysk sektor i august 2014. I februar 2015 vant Aibel kontrakten på å bygge boreplattformen til Johan Sverdrup-feltet. Selve byggearbeidet foregår på selskapets verft i Haugesund og i Thailand samt hos samarbeidspartner Nymo i Grimstad.

## Historie
Aibel som varemerke og selskapsnavn er relativt nytt, men selskapet kan se tilbake på over hundre års historie gjennom selskaper som Elektrisk Bureau (EB), Haugesund Mekaniske Verksted (HMV), ABB og Umoe. Selskapet har vært medspiller i utviklingen av olje-og gassindustrien helt siden den første oljen ble utvunnet i Nordsjøen. I dag er Aibel et selvsteding selskap som eies av investorselskapene Ferd (50 prosent), Ratos (32 prosent) og Sixt AP-fondene (18 prosent). I tillegg eier Aibel 40 prosent av selskapet Deeline utenfor Pattaya, Thailand og 50 prosent av EMC (Egyptian Maintenance Company), i Kairo.

I løpet av de senere årene er Aibel blitt et ledende serviceselskap også innen havvindindustrien.

## Referanser


## Eksterne lenker
* 
*
Wallenius Wilhelmsen

**Wallenius Wilhelmsen ASA** er et norsk og svensk rederi med hovedkontor i Bærum og Stockholm. Rederiet er blant verdens største biltransportrederier med 60 moderne fartøy til formålet. Rederiet eies av de to rederiselskapene Wilh. Wilhelmsen og Wallenius Lines.

## Referanser


## Eksterne lenker
* 
*
NLFs Flytjeneste

**NLFs Flytjeneste** (før 2018 **NAKs Flytjeneste**) organiserer all samfunnsnyttig flytjeneste som utføres av flyklubber tilsluttet Norges Luftsportforbund (tidligere Norsk Aero Klubb).

Flytjenesten ble opprettet 1. mars 1995 ved at NAKs skogbrannvakttjeneste og NAKs redningstjeneste ble slått sammen.

Fly fra NLFs Flytjeneste bidrar både med skogbrannforebyggende arbeid og med skogbrannbekjempelse. 18 flyklubber har avtale om å utføre overvåking av skogene for brann i den tørre perioden av året. Fra snøen har smeltet om våren til sommervarmen forsvinner på høsten flyes vanligvis to turer i uka når det ikke er varslet fare for skogbrann, og en gang om dagen når det er varslet fare for skogbrann. Hvis det er ekstremt tørt bes flyklubbene om å fly så mye som mulig. For hvert fylke fastsettes en rute med veipunkter som bør følges på en vanlig overvåkningstur. Ruten for hvert fylke betegnes med en bokstav (D / Delta for Oppland) som oppgis til flykontrollsentralen som forklaring på hvor flyet skal.

Flytjenesten deltar, som en av flere organisasjoner, i den frivillige redningstjenesten som disponeres av Hovedredningssentralen og/eller politiet. Flytjenesten er medlem i FORF, Frivillige Organisasjoners Redningsfaglige Forum sammen med Norges Røde Kors Hjelpekorps, Norsk Folkehjelp, Norske Redningshunder, Redningsselskapet og Norsk Radio Relæ Liga.

Flytjenesten skal ikke påta seg oppdrag som kan oppfattes som å være ervervsmessig luftfartsvirksomhet eller være i konkurranse med slik virksomhet. 

Ved flyging for redningstjenesten og for skogbrann overvåkning og slukking har flygerne hittil tatt med VHFradioer med kanaler som benyttes av brann og redningstjenesten for kommunikasjon med brannvakta og med biler og mannskap på bakken under. Radioene har også noen hjelpekorpskanaler og to kanaler i maritim VHF kanalplan, kanal 6 og kanal 16 som er tillatt for kommunikasjon mellom fly og skip. Ved flyging, som ikke har med skogbrann eller redningstjeneste å gjøre, taes ikke slik VHFradio med, så det er vanskelig å formidle observasjoner fra småfly til nødetatenes sentraler uten egnet radioforbindelse.

Det er vedtatt at enhetene i FORF skal utstyres med gratis TETRA terminaler i fase 0 det nye Nødnettet av Direktoratet for nødkommunikasjon.

I 2016 ble Nødnett rullet ut hos Flytjenestens korps rundt omkring i landet, og disse ble utstyrt med terminaler med tilgang på AGA-nettet (Air-Ground-Air) for å bedre kommunikasjon med nødetater og personell hos de andre frivillige organisasjonene under øvelser og skarpe oppdrag.

Flytjenesten benyttes mye til skogbrannovervåkning og ved slukking av skogbrann. Ved søk og redningsoppdrag benyttes småfly av få politikammere, mens de fleste politikamrene og redningssentralene benytter helikoptre fra politiet, luftambulansen og flyvåpenet/ redningshelikoptertjenesten til søk fra lufta, i stedet for småfly.

## Eksterne lenker
* Offisielle internettsider 
* Reportasje fra NRKs Distriksnyheter i Rogaland
Wang Xin (stuper)

**Wang Xin** (født 11. august 1992 i Wuhan i Hubei) er en kinesisk stuper.

Hun har vært på det kinesiske landslaget siden 2007, og deltok i Sommer-OL 2008 for Kina. Wang er 137&nbsp;cm lang og veier 28&nbsp;kg.

## Meritter
* 2008 – World Cup; Gull i 10 m tårn synkronstup og sølv individuelt
* 2007 – 2 Gull i VM; 10 m tårn individuelt og synkronstup (sammen Chen Ruolin)
* 2006 – Gull i *Asian Games*; 10 m tårn

## Referanser


## Kilder
* Presentasjon hos den kinesiske olympiske komité 
* Artikkel South China Morning Post

## Eksterne lenker
*
Det kinesiske demokratiparti

**Det kinesiske demokratiparti** (kinesisk: 中国民主党; pinyin: *Zhōngguó Mínzhǔ Dǎng*) er et politisk parti grunnlagt 25. juni 1998. Det er ikke anerkjent som parti i Folkerepublikken Kina.

Partiet går inn for en demokratisk kinesisk republikk, for fri markedsøkonomi etter vestlig forbilde, og for menings-, ytrings- og pressefrihet. Partiet er av den formening at den statseiendom som er under det de kaller «statskapitalisme» av stalinistisk eller maoistisk type, egentlig ikke er annet enn partieiendom. 

Videre har partiet sosial rettferdighet på sitt program, og likeså mer menneskerettigheter, mindre korrupsjon, mer utdanning, en fredelig løsning på Taiwankonflikten, en omfattende granskning av massakren på Den himmelske freds plass, og løslatelse av partiets fengselsdømte ledere. 

Partiet er dessuten vennlig innstilt mot NATO og EU, og avviser en anti-USA-allianse med Russland.

## Referanser


## Eksterne lenker
*
Ole Bie

**Ole Bie** (født 7. februar 1733 i Trondheim, død 18. mai 1805 i Serampore) var overhode for den danske kolonien Serampore (underlagt Trankebar) i Vest-Bengal i India i 30 år. Den lutherske kirke i Serampore ble bygget under Ole Bies ledelse, noe som innledet en kulturell oppblomstring i Serampore.

Bie forlot Trondheim allerede som 17-åring. Han var 23 da han kom til India. Her knyttet han nyttige kontakter i nettverket av handelsfolk, og etablerte etter hvert kolonien **Fredriksnagore**, oppkalt etter kong Fredrik 5. i København, og beliggende par mil nord for Calcutta ved en sideelv til Ganges. Han fikk reist en kirke med et tårn bortimot 40 meter høyt. For Bie som kom fra Trondheim, måtte det være en kirke viet til Sankt Olav, men svært lik St. Martin-in-the-Fields på Trafalgar Square. Bie visste også å sette seg i respekt overfor kolonimaktene England og Frankrike med kanoner og kraftig skyts. Da tre revolusjonære misjonærer ble arrestert av engelske myndigheter for å ha støttet den franske revolusjonens parole om frihet, likhet og brorskap, ble de straks tatt under Ole Bies beskyttende vinger i Fredriksnagore. Fra Olavskirken gikk de i gang med å forbedre dyrkingsmetodene for fattige bønder, de bygde hageanlegg og kanaler, drev med biologiske og botaniske studier, og startet skoler, aviser og tidsskrifter. De oversatte også Bibelen, Ramayana og Mahabharata til lokale språk.

Da handelsrutene åpnet seg østover mot Europa, hadde kolonien etterspurte varer å tilby - krydder, bomull, silke og salpeter. I 30 år gjorde Bie store penger før det hele endte i en kraftig konkurs. Han ble beskyldt for korrupsjon og avskjediget i en periode, da det viste seg at hans egne skip var ilagt lavere toll enn hva satsene tillot. I nordiske arkiver fremstår Ole Bie som en korrupt embetsmann. men i India var han en fabel i levende live med sin støtte til storstilt humanitært arbeid.

Ole Bie var bror av den landsforviste forfatteren Jacob Christian Bie.

## Referanser
Anne-Brit Bjørk

**Anne-Brit Bjørk** (født 29. juli 1938 i Halden) er en norsk journalist og forfatter. Hun var journalist i *[[Dagen]]* i Bergen og ble deretter informasjonsmedarbeider i Santalmisjonen. Hun arbeidet også for Bibelselskapet, Østasiamisjonen og Kirkens Nødhjelp, hvor hun var redaktør for tidsskriftet Medmenneske fra 1992 til 2000.

## Bibliografi

* *Bibelen – gammel bok for nye lesere* 2000 ISBN 82-541-0229-5
* *Bibelen gjennom fire tusen år* 1985
* *Torshov menighet 50 år* 1982 sammen med    Hjalmar Kvam
* *Ecuador – fra inkastat til oljerike* 1976 ISBN 82-7209-007-4
* *Ecuador – kontrastenes land* 1969
* *PR i det kristelige arbeid* 1967
* *Tordenlandet* 1966 sammen med Trine Storesund
;Oversatt
* Lars Rooth, Per Lønning: *Paven* 1989 ISBN 82-503-0856-5
* Ethel E Wallis: *Dayuma* 1972 ISBN 82-531-3114-3

## Kilder
* Omtale i Aftenposten Kultur 29. juli 2008 side 12